laion/Wikipedia-Exotic huggingface dataset:
ბრედის დეკლარაცია

ბრედის დეკლარაცია – ჩარლზ სტიუარტის (მომავალი ინგლისის მეფის ჩარლზ II) მიერ 1660 წელს ჰოლანდიის ქალაქ ბრედაში გამოქვეყნებული განცხადება, რომლის თანამხად ინგლისის XVII საუკუნის რევოლუციის მონაწილეებზე ვრცელდებოდა საყოველთაო პოლიტიკური ამნისტია. ცხადდებოდა რელიგიური თავისუფლება და რევოლუციის დროს შეძენილ ქონებაზე სრული საკუთრების უფლება. ბრედის დეკლარაციის გამოქვეყნების შემდეგ ახალი თავადაზნაურობისა და ბურჟუაზიის ბლოკი, რომელიც სტიუარტების რესტავრაციაში ხედავდა სახალხო მოძრაობათა წინააღმდეგ ბრძოლის საშუალებას, დათანხმდა მონარქიის აღდგენას, რომელსაც კონსტიტუციური ხასიათი უნდა ჰქონოდა. ხელისუფლების სათვეში დაბრუნების შემდეგ სტიუარტები უხეშად არღვევდნენ ბრედის დეკლარაციას. სტიუარტების ფეოდალურ-აბსოლუტისტურმა პოლიტიკამ გამოიწვია 1688-1689 წლების სახელმწიფო გადატრიალება, ე. წ. უსისხლო ანუ სახელოვანი რევოლუცია. ქართული საბჭოთა ენციკლოპედია, ტ. 2, თბ., 1977. — გვ. 512.
ბურჰან-მირზა

ბურჰან-მირზა (გ. 1549) — 1547-1549 წლებში შირვანში სეფიანთა წინააღმდეგ მომხდარი აჯანყების წინამძღოლი. ეკუთვნოდა სეფიანთა მიერ 1538 წელს დამხობილ შირვანშაჰთა დინასტიას. 1547 წელს ისარგებლა ირანის შაჰის თამაზ I-სა და შირვანის ნაცვალ ალქას-მირზას შორის ბრძოლით, აგრეთვე ირან-ოსმალეთის ომის განახლებით და სათვეში ჩაუდგა აჯანყებას შირვანის განთავისუფლებისათვის. ბურჰან-მირზამ თავი შირვანშაჰად გამოაცხადა. იგი ოსმალეთს დაუკავშირდა და მისი დახმარების იმედი ჰქონდა. აჯანყების ძირითადი მონაწილეები გლეხები იყვნენ. ბურჰან-მირზას სიკვდილის შემდეგ აჯანყება სასტიკად ჩაახშვეს. ქართული საბჭოთა ენციკლოპედია, ტ. 2, თბ., 1977. — გვ. 587.
გალატები

გალატები – კელტური ტომები. ძვ. წ. 278-277 წლებში შეიჭრნენ მცირე აზიაში და 46 წელიწადი აოხრებდნენ მის დასავლეთ ნაწილს. პერგამონის მეფე ატალე I-ის მიერ დევნილი გალატები ძვ. წ. 232 წელს დასახლდნენ ტერიტორიაზე, რომელსაც მათი სახელის მიხედვით გალატია ეწოდა. გალატებმა შეითვისეს ბერძნული კულტურა და ამიტომ მათ ზოგჯერ გალო-ბერძნებსაც უწოდებენ. გალატების ძირითადი საქმიანობა მესაქონლეობა იყო. მათი ასიმილაცია ნელა მიმდინარეობდა, საკუთარი ენა ახ. წ. V საუკუნემდე შეინარჩუნეს. ქართული საბჭოთა ენციკლოპედია, ტ. 2, თბ., 1977. — გვ. 632-633.
არიოვისტი

არიოვისტი — ძვ. წ. I საუკუნის გერმანული ტომის სვებების ბელადი. გალური ტომების სეკვანების მიერ მეორე გალური ტომის ედუების წინააღმდეგ მიხმობილმა არიოვისტმა ძვ. წ. 71 წელს სვებების ტომის ერთი ნაწილით გადალახა რაინი, ძვ. წ. 61 წელს დაამარცხა ედუები და რაინის მარცხენა ნაპირზე დაასახლა თავისი ქვეშევრდომი გერმანული ტომები ტრიბოკები, ნემეტები და ვანგიონები. განზრახული ჰქონდა სვებების მთლიანი გადასახლება გალიაში, მაგრამ ძვ. წ. 58 წელს ვეზონციოსთან (ახლანდელი ბეზანსონი) გამართულ ბრძოლაში დაამარცხა იულიუს კეისარმა, მძიმედ დაჭრილი არიოვისტი ნავით გადაიყვანე რაიონის მარჯვენა ნაპირზე, სადაც გარდაიცვალა. ქართული საბჭოთა ენციკლოპედია, ტ. 1, თბ., 1975. — გვ. 568.
განჯის ტრაქტატი

განჯის ტრაქტატი – რუსეთ-ირანის ხელშეკრულება, დაიდო 1735 წლის 21 მარტს ქ. განჯის მახლობლად. რუსეთის მთავრობა ოსმალეთთან ომისათვის ემზადებოდა და დაინტერესებული იყო ირანის მხარდაჭერით. განჯის ტრაქტატის თანახმად, რუსეთმა ირანს დაუბრუნა ბაქო და დერბენტი პროვინციებითურთ. გარდა ამისა ორივე მხარეს უნდა დაეცვა 1732 წლის რეშთის ხელშეკრულება, რომლის ძალითაც რუსეთმა ირანს გილანი, მაზანდარანი და ასტრაბადი დაუბრუნა. მხარეები პირობას დებდნენ არ გაემართათ ცალმხრივი მოლაპარაკება ოსმალეთთან და მასთან ახალი ხელშეკრულება ერთობლივად დაედოთ. განჯის ტრაქტატის მეხუთე მუხლი ამტკიცებდა რეშთის ხელშეკრულების პირობას იმის შესახებ, რომ ოსმალთა ბატონობისაგან განთავისუფლების შემდეგ ირანი ქართლის სამეფოს კვლავ ვახტანგ VI-ს გადასცემდა; რუს ვაჭრებს ირანში თავისუფალი ვაჭრობის უფლება რჩებოდათ. ქართული საბჭოთა ენციკლოპედია, ტ. 2, თბ., 1977. — გვ. 692.
თაქთაქიშვილი

საკუთარი სახელი თაქთაქიშვილი შეიძლება აღნიშნავდეს ერთ-ერთ შემდეგ პიროვნებათაგანს: გივი თაქთაქიშვილი — ეკონომისტი, პოლიტიკოსი გიორგი თაქთაქიშვილი — აგრონომი, სელექციონერი გიორგი თაქთაქიშვილი — ვიოლონჩელისტი, პედაგოგი ელიზბარ თაქთაქიშვილი — ქართლის თავადი თამარ თაქთაქიშვილი — მომღერალი ლევან თაქთაქიშვილი — კომპოზიტორი ლევან თაქთაქიშვილი — კინორეჟისორი მიხეილ თაქთაქიშვილი — პედაგოგი მიხეილ თაქთაქიშვილი — ქიმიკოსი ოთარ თაქთაქიშვილი — კომპოზიტორი შალვა თაქთაქიშვილი — კომპოზიტორი ჩიორა თაქთაქიშვილი — იურისტი, პოლიტიკოსი
Aeromachus pygmaeus

Aeromachus pygmaeus — პეპელა მსხვილთავასებრთა ოჯახისა. გავრცელებულია აზიის კონტინენტზე. რეგისტრირებულია: ინდოეთში, ლაოსში, მიანმარში, ტაილანდსა და მალაიზიაში. ↑ Saji, K. 2011. Aeromachus pygmaeus Fabricius, 1775 – Pygmy Scrub Hopper. In K. Kunte, S. Kalesh & U. Kodandaramaiah (eds.). Butterflies of India, v. 1.05. Indian Foundation for Butterflies. ↑ A Check List of Butterflies in Indo-China - Aeromachus pygmaeus (Fabricius,1775)
ბეჟან ბუცხრიკიძე

ბეჟან ბუცხრიკიძე (დ. 22 ივლისი, 1960, სოფ. ალისუბანი, ახლანდ. თერჯოლის მუნიციპალიტეტი) — ქართველი პოლიტიკოსი, საქართველოს ოთხი მოწვევის პარლამენტის (1995, 1999, 2004, 2008) წევრი. 1982 წელს დაამთავრა თბილისის სახელმწიფო უნივერსიტეტის მექანიკა-მათემატიკის ფაკულტეტი. 1983-1984 წლებში მუშაობდა სასოფლო მშენებლობის სამინისტროში. 1984-1987 წლებში კი მუშაობდა თერჯოლის რაიაღმასკომში. 1987-1990 წლებში იყო თერჯოლის კომკავშირის რაიკომის პირველი მდივანი. 1990-1995 წლებში იყო სახელმწიფო სტატისტიკის თერჯოლის განყოფილების გამგე. 1995-1999 წლებში — საქართველოს მე-4 მოწვევის პარლამენტის წევრი (მაჟორიტარი). 1999-2004 წლებში — საქართველოს მე-5 მოწვევის პარლამენტის წევრი (თერჯოლის მაჟორიტარი), საარჩევნო ბლოკი: „საქართველოს აღორძინება“. 2002-2003 წლებში იყო თერჯოლის მუნიციპალიტეტის გამგებელი, ხოლო 2004 წელს იმერეთში პრეზიდენტის რწმუნებულის მოადგილე. 2004-2008 წლებში იყო საქართველოს მე-6 მოწვევის პარლამენტის წევრი (თერჯოლის მაჟორატარი). 2008-2012 წლებში იყო საქართველოს მე-7 მოწვევის პარლამენტის წევრი (თერჯოლის მაჟორიტარი), საარჩევნო ბლოკიდან „ერთიანი ნაციონალური მოძრაობა — გამარჯვებული საქართველოსთვის“. ბეჟან ბუცხრიკიძე — საქართველოს ბიოგრაფიული ლექსიკონი ბეჟან ბუცხრიკიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ჩვიდმეტი პროვინცია

ჩვიდმეტი პროვინცია — ისტორიული ნიდერლანდების ტერიტორიაზე, XV-XVI საუკუნეში არსებული პირადი კავშირი, რომელიც დაახლოებით დღევანდელი ნიდერლანდების, ბელგიის, ლუქსემბურგის, საფრანგეთის ჩრდილოეთ პროვინციებს (არტუა, ფრანგული ფლანდრია) და გერმანიის ტერიტორიის მცირე ნაწილს მოცავდა. ჩვიდმეტი პროვინციის მმართველები თავიდან იყვნენ ბურგუნდიის ჰერცოგები ვალუას დინასტიიდან, ხოლო მოგვიანებით ჰაბსბურგები (ჯერ ესპანური ხოლო შემდეგ ავსტრიული ხაზიდან). 1512 წლიდან პროვინციები შეადგენდნენ ბურგუნდიის ოლქის უდიდეს ნაწილს. კავშირი შედგებოდა შემდეგი პროვინციებისგან: არტუას საგრაფო ბრაბანტის საჰერცოგო ფლანდრიის საგრაფო ფრიზიის სალორდო გრონინგენის სალორდო და ომელანდენი გელდერნის საჰერცოგო ენოს საგრაფო ჰოლანდიის საგრაფო ლიმბურგის საჰერცოგო ლუქსემბურგის საჰერცოგო მეხელენის სალორდო ნამიურის საგრაფო ოვერიხსელის სალორდო უტრეხტის სალორდო ზელანდიის საგრაფო ზუტპენის საგრაფო დრენთის სალორდო, ლინგენი, ვედე და ვესტერვულდი ბენილუქსი Map of the Seventeen Provinces (1555)
გიგა ბუკია

გიგა ბუკია (დ. 13 ოქტომბერი, 1967, ხობი) — ქართველი ბიზნესმენი, ინჟინერი, პოლიტიკოსი. საქართველოს პარლამენტის სამგზის (2004, 2012, 2016) წევრი. საქართველოს კონსერვატიული პარტიის წევრი. 1991 წელს დაამთავრა საქართველოს სუბტროპიკული მეურნეობის ინსტიტუტი სოფლის მეურნეობის მექანიზაციის სპეციალობით. 1984–1985 წლებში იყო ხობის სპეციალიზებული მოძრავი მექანიზირებული კოლონა №12-ის მუშა; 1991-1998 წლებში შპს „პინო“ გენერალური მენეჯერი; 1997–2004 წლებში ინდსაწარმო „გიგა ბუკიას“ მფლობელი; 2004–2008 წლებში საქართველოს მე-6 მოწვევის პარლამენტის წევრი: პარტიული სიით, „ნაციონალური მოძრაობა — დემოკრატები“; განათლების, მეცნიერების, კულტურისა და სპორტის, ევროპასთან ინტეგრაციის, თავდაცვისა და უშიშროების კომიტეტების წევრი; 2012–2016 წლებში საქართველოს მე-8 მოწვევის პარლამენტის წევრი: პოლიტიკური ბლოკი „ბიძინა ივანიშვილი — ქართული ოცნება“, აგრარულ საკითხთა კომიტეტის, გარემოს დაცვისა და ბუნებრივი რესურსების კომიტეტის, ჯანმრთელობის დაცვისა და სოციალურ საკითხთა კომიტეტის, იურიდიულ საკითხთა კომიტეტის, განათლების, მეცნიერებისა და კულტურის კომიტეტის სახელმწიფო საკონსტიტუციო კომისიის წევრი. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. საპროცედურო საკითხთა და წესების კომიტეტის წევრი (2016–2019). 2019 წელს უმრავლესობა დატოვა და საპარლამენტო საქმიანობა დამოუკიდებელი დეპუტატის სახით განაგრძო. კობა ამირხანაშვილი, საქართველოს პარლამენტის წევრები 1990-2015, გვ. 101, თბ., 2015. გიგა ბუკია — საქართველოს ბიოგრაფიული ლექსიკონი გიგა ბუკია — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ 1.0 1.1 1.2 1.3 გიგა ბუკიას დეკლარაცია. declaration.gov.ge (13 მაისი, 2004). ციტირების თარიღი: 23 მაისი, 2020.[მკვდარი ბმული] ↑ უმრავლესობა ნინო გოგუაძემ და გიგა ბუკიამაც დატოვეს. რადიო თავისუფლება (15 ნოემბერი, 2019). ციტირების თარიღი: 23 მაისი, 2020.
გოდერძი ბუკია

გოდერძი ბუკია (დ. 15 ოქტომბერი, 1952, სოფელი პირველი მაისი, ხობის რაიონი) — ქართველი არქიტექტორი, დიპლომატი, ეკონომისტი, პოლიტიკოსი, საქართველოს ოთხი მოწვევის პარლამენტის (1995, 2004, 2008, 2012) წევრი. 1975 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტის არქიტექტურის ფაკულტეტი. 1975-1990 წლებში ეკავა ხელმძღვანელი პარტიული თანამდებობები კომკავშირსა და კომპარტიაში თბილისში. 1990-1995 წლებში ცხოვრობდა მოსკოვში, სადაც ეწეოდა კერძო სამეწარმეო საქმიანობას. 1995 წლის მარტში დაინიშნა საქართველოს ელჩად რუსეთში. 1995-1999 წლებში იყო საქართველოს მე-4 მოწვევის პარლამენტის წევრი (მაჟორიტარი). 2004-2008 წლებში — საქართველოს მე-6 მოწვევის პარლამენტის წევრი (ხობის მაჟორატარი), საარჩევნო ბლოკი: „ახალი საქართველოსთვის“. 2008-2012 წლებში — საქართველოს მე-7 მოწვევის პარლამენტის წევრი (ხობის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი (ხობის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“ . გოდერძი ბუკია — საქართველოს ბიოგრაფიული ლექსიკონი გოდერძი ბუკია — საქართველოს პარლამენტის ოფიციალური საიტი (მოძველებული / არქივი / ახალი არქივი)
კანდიდ კვიციანი

კანდიდ კვიციანი (დ. 1 მაისი, 1949, მესტია) — ქართველი ინჟინერი, პოლიტიკოსი. საქართველოს პარლამენტის ორი მოწვევის (1990, 2008) წევრი. 1975 წელს დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტი. 1964-1970 წლებში იყო მესტიის მხარეთმცოდნეობის მუზეუმის მეთვალყურე. 1976-1992 წლებში მუშაობდა საქართველოს საავტომობილო გზების სამინისტროში სხვადასხვა თანამდებობებზე. 1990-1991 წლებში იყო საქართველოს რესპუბლიკის უზენაესი საბჭოს წევრი. 1992 წელს დაინიშნა მესტიის რაიონის გამგებლად. 1992-2004 წლებში მუშაობდა საქართველოს საავტომობილო გზების დეპარტამენტში ხელმძღვანელ თანამდებობებზე. 2006-2008 წლებში იყო კერძო სამშენებლო კომპანიის პრეზიდენტი. 2008 წელს გახდა მესტიის ოლქის მაჟორიტარი დეპუტატი საქართველოს პარლამენტში. 2008-2012 წლებში იყო საქართველოს მე-7 მოწვევის პარლამენტის წევრი (მესტიის მაჟორიტარი), პოლიტიკური ბლოკი: „ერთიანი ნაციონალური მოძრაობა — გამარჯვებული საქართველოსთვის“. 1997:ვახტანგ გორგასლის III ხარისხის ორდენი 1999:ღირსების ორდენი კანდიდ კვიციანი — საქართველოს ბიოგრაფიული ლექსიკონი კანდიდ კვიციანი — საქართველოს პარლამენტის ოფიციალური საიტი დაარქივებული 2019-04-10 საიტზე Wayback Machine.
ფარფლწითელა

ფარფლწითელა (ლათ. Scardinius erythrophthalmus) — მტკნარი წყლის თევზი კობრისებრთა ოჯახისა. მისი სხეულის სიგრძე 36 სმ-ს, მასა — 1 კგ აღწევს. აქვს მაღალი, გვერდებიდან შებრტყელებული სხეული, წითელი ფარფლები. გავრცელებულია ევროპასა და აზიაში. საქართველოში გვხვდება დასავლეთ საქართველოს წყალმცენარეებით მდიდარ მტკნარ წყლებში, სადაც სიმცირის გამო სარეწაო მნიშვნელობა არ აქვს. მისი სარეწაო მოპოვება ხდება ვოლგა-კასპიის რაიონში, დნეპრის დელტაში, შუა აზიაში და სხვ. იყენებენ ნედლს, დამარილებულს და შებოლილს. ხელოვნურად არის შეყვანილი: ირლანდიაში, ნორვეგიაში, ესპანეთში, მაროკოში, ტუნისში, მადაგასკარში, ახალ ზელანდიაში, აშშ-ში, კანადაში. ცოცხლობს 10 წლამდე. ახალ ზელანდიაში ფარფლწითელა უკანონოდ შეიყვანეს 1960-იან წლებში და ფართოდ გავრცელდა მთელი ქვეყნის ფარგლებში. აქ იგი მიჩნეულია მავნე თევზად, რადგან ანადგურებს სხვა ჯიშის თევზებს, აგრეთვე ადგილობრივ ეკოსისტემას. დემეტრაშვილი მ., ქართული საბჭოთა ენციკლოპედია, ტ. 10, თბ., 1986. — გვ. 234. ↑ 1.0 1.1 ფარფლწითელა – დახასიათება ↑ Chadderton, W. Lindsay. Management of invasive freshwater fish: striking the right balance!. Department of Conservation. დაარქივებულია ორიგინალიდან — 2 მარტი 2012. ციტირების თარიღი: 10 May 2010.
ნაული ჯანაშია

ნაული ჯანაშია (დ. 1 მარტი, 1947, დიდი ჭყონი, იმდროინდელი გეგეჭკორის რაიონი, საქართველოს სსრ, სსრკ — გ. 17 მარტი, 2015, თბილისი) — ქართველი პოლიტიკოსი, საქართველოს პარლამენტის წევრი 2008-2015 წლებში. 1965-1971 წლებში მუშაობდა ქალაქ შევჩენკოს სამთო სამრეწველო კომბინატში. 1975 წელს დაამთავრა ლენინგრადის სამთო-სამრეწველო ინსტიტუტი. 1976-1981 წლებში მუშაობდა ქალაქ შევჩენკოში, სატრანსპორტო სამმართველოსა და სამთო-სამრეწველო კომბინატში. 1986-1993 წლებში მუშაობდა სოხუმის ფიზიკო-ტექნიკურ ინსტიტუტში. 1995-2008 წლებში მუშაობდა მოსკოვის ელექტრო-მოძრავი შემადგენლობის სარემონტო ქარხანაში. 2008-2012 წლებში იყო საქართველოს მე-7 მოწვევის პარლამენტის წევრი (მარტვილის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2015 წლებში — საქართველოს მე-8 მოწვევის პარლამენტის წევრი (მარტვილის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. ნაული ჯანაშია 2015 წლის 17 მარტს, 68 წლის ასაკში, ხანგრძლივი ავადმყოფობის შემდეგ, თბილისში გარდაიცვალა. მის გარდაცვალებას საქართველოს მესამე პრეზიდენტი მიხეილ სააკაშვილი სოციალურ ქსელში გამოეხმაურა. ნაული ჯანაშია — საქართველოს ბიოგრაფიული ლექსიკონი ნაული ჯანაშია — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ პარლამენტის წევრი ნაული ჯანაშია 68 წლის ასაკში გარდაიცვალა
ბერნარ უტიე

ბერნარ უტიე (ფრანგ. Bernard Outtier; დ. 4 ივლისი, 1941, პარიზი, საფრანგეთი) — ფრანგი ქართველოლოგი. საფრანგეთის სამეცნიერო გამოკვლევების ეროვნული ცენტრის ხელმძღვანელი. აღმოსავლეთ ქრისტიანული ლიტერატურის სპეციალისტი; საპატიო დოქტორი (1984 წლიდან). ჟურნალ „ბედი ქართლისას“ სამეცნიერო საბჭოს წევრი. იკვლევს ძველ ქართულ ფილოლოგიის საკითხებს, ბიზანტიურ-ქართულ, ქართულ-სომხურ, ქართულ-არაბულ, ქართულ-სირიულ ლიტერატურის ურთიერთობათა პრობლემებს. პარიზის ეროვნულ მუზეუმში უტიემ მიაკვლია და გამოსცა VII საუკუნის ხანმეტი ლექციონარის ფრაგმენტები. მანვე გამოაქვეყნა არაერთი ძველი ქართული ტექსტი, აგრეთვე მნიშვნელოვანი გამოკვლევები და რეცენზიები საქართველოში გამოცემული წიგნების შესახებ. 200-მდე წიგნისა და სტატიის ავტორი. საქართველოს მეცნიერებათა აკადემიის უცხოელი წევრი. ქართული ხანმეტი ლექციონარის ერთი ფურცელი პარიზში, «მაცნე, ენისა და ლიტერატურის სერია», 1973 №1. სარჯველაძე ზ., ქართული საბჭოთა ენციკლოპედია, ტ. 10, თბ., 1986. — გვ. 188. ↑ Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ Identifiants et Référentiels — ABES, 2011. <a href="https://wikidata.org/wiki/Track:Q47757534"></a><a href="https://wikidata.org/wiki/Track:Q2826570"></a> ↑ 3.0 3.1 Czech National Authority Database <a href="https://wikidata.org/wiki/Track:Q13550863"></a> ↑ ბერნარ უტიე – ცნობები (ფრანგული) ↑ ბერნარ უტიე – ცნობები დაარქივებული 2012-11-11 საიტზე Wayback Machine. (ფრანგული)
National Geographic (ჟურნალი)

National Geographic (ინგლ. National Geographic Magazine) — ამერიკის შეერთებული შტატების ეროვნული გეოგრაფიული საზოგადოების პერიოდული გამოცემა. დაარსდა 1888 წლის ოქტომბერში, მას შემდეგ რაც ამავე წლის იანვარში თავად ეროვნული გეოგრაფიული საზოგადოება დაარსდა. 1896 წელს National Geographic-ი, რომელიც მანამდე ქაოტური პერიოდულობით გამოდიოდა, ყოველთვიური გამოცემა გახდა. 1995 წელს გამოვიდა პირველი უცხოენოვანი გამოცემა National Geographic 日本 (იაპონია). მას შემდეგ უცხოენოვანი გამოცემების რაოდენობა სწრაფად გაიზარდა. დღესდღეობით National Geographic-ის ყველაზე ახალ უცხოენოვან გამოცემას წარმოადგენს ქართული, ლატვიური, მონღოლური (ოქტომბერი 2012) და ირანული (სპარსული-ფარსი) (ნოემბერი 2012). ჟურნალი ორიენტირებულია გეოგრაფიის, ბუნების, ისტორიის, მეცნიერების და კულტურის საკითხებზე და წარმოადგენს მთელ მსოფლიოში პოპულარულ, საკულტო გამოცემას. მისი საავტორო ნიშანი, ყვითელი ჩარჩო მთელ მსოფლიოში ერთ-ერთ ყველაზე ცნობილ ბრენდს წარმოადგენს, რომელიც განათლებასა და მეცნიერებაზე მიუთითებს. მიუხედავად იმისა, რომ ჟურნალი გამოიცემა ყოველთვიური პერიოდულობით, არსებობს სპეციალური გამოშვებებიც. ჟურნალს გააჩნია ელექტრონული ვერსიებიც როგორც ორიგინალურ (ინგლისურ) ენაზე, ასევე იმ ენებზე, რომელზეც თავად ჟურნალი გამოიცემა. ქართულენოვან გამოცემაზე მუშაობა და მოლაპარაკება, რომელიც დაახლოებით ორი წლის მანძილზე მიმდინარეობდა, 2012 წლის გაზაფხულზე წარმატებით დასრულდა. პროექტის მხარდამჭერი და ინიციატორია სილქროუდ ჯგუფი და კომპანია სილქნეტი. ჟურნალის მთავარი რედაქტორია ბიოლოგი ლევან ბუთხუზი. ვიკისაწყობში არის გვერდი თემაზე: National Geographic (ჟურნალი) ოფიციალური საიტი 1888-2000 წლების ყველა გამოცემის ყდა
იაშა შერვაშიძე

იაშა შერვაშიძე (დ. 1 აგვისტო, 1957, პირველი მაისი, ქედის რაიონი) — ქართველი ინჟინერი, პოლიტიკოსი. დაამთავრა შრომის წითელი დროშის ორდენოსანი, ვ. ი. ლენინის სახელობის საქართველოს პოლიტექნიკური ინსტიტუტი ინჟინერ-მშენებლის კვალიფიკაციით. 1980-1990 წლებში მუშაობდა საქართველოს სსრ მშენებლობის სამინისტროში. 1990-1991 წლებში მუშაობდა გონიოს ციტრუსების მეურნეობაში. 1991-2008 წლებში ეწეოდა კერძო სამეწარმეო საქმიანობას. 2008-2012 წლებში იყო საქართველოს მე-7 მოწვევის პარლამენტის წევრი (ქედის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 2012-2016 წლებში — საქართველოს მე-8 მოწვევის პარლამენტის წევრი (ქედის მაჟორიტარი), საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“. იაშა შერვაშიძე — საქართველოს ბიოგრაფიული ლექსიკონი იაშა შერვაშიძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
ემსი

ემსი (გერმ. Ems; ნიდერლ. Eems) — მდინარე ჩრდილოეთ-დასავლეთ გერმანიასა და ნიდერლანდების ჩრდილო-აღმოსავლეთ ნაწილში. სიგრძე 371 კმ, აუზის ფართობი 17 934 კმ². სათავე აქვს ტოივტო-ბურგის ტყეში, ზღვის დონიდან 129 მ სიმაღლეზე. მიედინება შუა გერმანიის დაბლობზე, ჩრდილოეთ რაინ-ვესტფალიისა და ქვემო საქსონიის ტერიტორიებზე და შეერთვის ვადენზეეს დოლარტის ყურეს. მდინარის ქვემო მონაკვეთზე გადის სახელმწიფო საზღვარი ქვემო საქსონიასა (გერმანია) და გრონინგენის პროვინციას (ნიდერლანდები) შორის, თუმცა მდინარეზე გამავალი სახელმწიფო საზღვარი სადავოა ამ ორ ქვეყანას შორის. შესართავი 20 კმ სიგრძის ესტუარია. წყლის დონე მაღალია ზამთარსა და გაზაფხულზე. სანაოსნოა. ნაპირებზე გაშენებულია ქალაქები: რაინე, ლინგენი და სხვ. შესართავის სიახლოვესაა საპორტო ქალაქი ემდენი. გერმანიის მდინარეების სია ნიდერლანდების მდინარეების სია ემსი – ენციკლოპედია ბრიტანიკა (ინგლისური) ემსი – დიდი საბჭოთა ენციკლოპედია[მკვდარი ბმული] (რუსული)
სხი

სხი (ნიდერლ. Schie) — ოთხი სანაოსნო არხის (დელფტსე-სხი; სხიდამსე-სხი; დელფსჰავენსე-სხი; როტერდამსე-სხი) სახელწოდება ნიდერლანდებში, სამხრეთი ჰოლანდიის პროვინციაში. სიგრძე 14 კმ. იწყება ვლიტის არხიდან. სხიდამსე-სხის, დელფსჰავენსე-სხისა და როტერდამსე-სხის შერწყმის შედეგად წარმოიქმნება დელფტსე-სხი, რომელიც ერთვის ნიეივე-მაასს. ნაპირებზე გაშენებულია ქალაქები: როტერდამი, სხიდამი, დელფტი და სხვ. ნიდერლანდების მდინარეების სია
ვურმი

ვურმი (გერმ. Wurm; ნიდერლ. Worm) — მდინარე გერმანიასა და ნიდერლანდებში. სიგრძე 57 კმ, აუზის ფართობი 355,518 კმ². მდინარე რურის მარცხენა შენაკადი. მიედინება ჩრდილოეთ რაინ-ვესტფალიის მხარესა და ლიმბურგის პროვინციაში. ძირითადად აქვს ჩრდილოეთური მიმართულება. ნიდერლანდების მდინარეების სია www.oekologie-zentrum-aachen.de დაარქივებული 2009-04-15 საიტზე Wayback Machine. (გერმანული)
უტრეხტსე-ვეხტი

უტრეხტსე-ვეხტი (ნიდერლ. Utrechtse Vecht) — მდინარე ნიდერლანდებში, უტრეხტის პროვინციაში. სიგრძე დაახლოებით 40 კმ. სათავე აქვს ქალაქ უტრეხტის მახლობლად. ერთვის ეისელმერის ტბას. მდინარის გასწვრივ არსებულ ტერიტორიას ეწოდება „ვეხტსტრეკი“. XVII-XVIII საუკუნეებში მდინარის ნაპირზე გაშენებული იყო არაერთი „ბეიტენპლატსის“ სახელწოდებით ცნობილი მამული. ნიდერლანდების მდინარეების სია www.vecht.nl (ნიდერლანდური ენა)
დეივიდ რობინსონი (კალათბურთი)

დეივიდ მაურის რობინსონი (ინგლ. David Maurice Robinson დ. 6 აგვისტო, 1965) — ყოფილი NBA-ის მოთამაშე, რომელმაც მთელი მისი კარიერა სან-ანტონიო სპურსის რიგებში გაატარა, სადაც ცენტრის პოზიციაზე თამაშობდა. რობინსონმა, თავის თანაგუნდელ ტიმ დანკანთან ერთად ზედმეტსახელი „ტყუპი ცათამბრჯენები“ შეირქვა გულშემატკივრისგან. რობინსონი არჩეული იქნა ნეისმითის ხნოვნის კალათბურთის დიდების დარბაზის წევრად, მაიკლ ჯორდანის, ჯონ სტოქტონის, ჯერი სლონის და ვივიან სტრინგერთან ერთად. 2009 წლის 11 სექტემბერს, ის დასახელებული იქნა, როგორც ერთ-ერთი საუკეთესო ცენტრში მოთამაშე NBA-ის ისტორიაში. დეივიდ რობინსონი NBA.com-ზე დეივიდ რობინსონი @ NBA.com/ისტორია 1987 ოსკარ რობერტსონის თასი დაარქივებული 2008-06-11 საიტზე Wayback Machine. ადმირალ ცენტრი დაარქივებული 2010-06-13 საიტზე Wayback Machine. ↑ http://www.latimes.com/sports/la-sp-hall-of-fame11-2009sep11,0,5971777.story. აკლია ან იგნორირებულია |title= (დახმარება)[მკვდარი ბმული] ↑ The game's greatest giants ever. ESPN.com (March 6, 2007). ციტირების თარიღი: 2011-01-25.
დრუზენფლუ

დრუზენფლუ (გერმ. Drusenfluh) — მთა რეტიკონის ქედზე, ალპებში. მდებარეობს ავსტრია-შვეიცარიის საზღვარზე. სიმაღლე 2 830 მეტრი. List of mountains above 2000 m in Switzerland with coordinates დაარქივებული 2009-01-29 საიტზე Wayback Machine.
დისტელჰორნი

დისტელჰორნი (გერმ. Distelhorn) — მთა პენინის ალპებში, შვეიცარიაში. მდებარეობს ვალეს კანტონში; გადაჰყურებს გრეხენის მუნიციპალიტეტს. Distelhorn on Hikr
მადრიზა

მადრიზა (გერმ. Madrisa) — მთა რეტიკონის ქედზე, შვეიცარიაში. მდებარეობს გრაუბიუნდენის კანტონში; გადაჰყურებს კლოსტერსის მუნიციპალიტეტს. მისი მწვერვალი 2 826 მეტრზეა აღმართული და ავსტრიის საზღვრის სიახლოვეს მდებარეობს. Madrisahorn on Hikr.org
პოასის ვულკანის ეროვნული პარკი

პოასის ვულკანის ეროვნული პარკი (ესპ. Parque Nacional Volcán Poás) — ეროვნული პარკი კოსტა-რიკაში, წყნარი ოკეანის სანაპირო ზოლის სიახლოვეს, ალახუელის პროვინციაში. მოიცავს ვულკან პოასის ირგვლივ მდებარე სივრცეს, ცენტრალურ ვულკანურ კონსერვაციულ არეალში. პარკის ფართობი დაახლოებით 65 კმ²-ს შეადგენს. ვულკანის მთავარი კრატერის სიღრმე 290 მეტრია და საკმაოდ აქტიურია, ახასიათებს გეიზერებისა და ლავის მცირე ამოფრქვევები. თუმცა, ბოლო ამოფრქვევები 1952-54 წლებში დაფიქსირდა. პარკს ასევე მიეკუთვნება ორი სხვა კრატერი, ჩამქრალი ვონ-ფრანცუისი და ბოტოსი. ეს უკანასკნელი თვალწარმტაცი, ცივი, მწვანე წყლიანი კრატერის ტბაა 370 მეტრიანი დიამეტრით. ბოტოსის კრატერი ბოლო 7500 წლის მანძილზე არ ამოფრქვეულა. ორივე კრატერისკენ მიემართება საფეხმავლო ბილიკები. პარკის ტერიტორიაზე ხშირია გოგირდოვანი გაზის ამოფრქვევა, რის გამოც ის მნახველთათვის ხშირად დახურულია. ბოლო ათწლეულში შეინიშნება გამოვლინებები, რომ ვულკანი ნელ-ნელა ემზადება ახალი ამოფრქვევისთვის. პარკში გავრცელებულია ველურ მცენარეთა და ცხოველთა სახეობები; მაგალითად, პოასის მაგნოლიის ხე და მთის ქოჩორა ციყვი (Syntheosciurus brochus). ბინადრობს ფრინველთა მრავალი სახეობა, მათ შორისაა თიხისფერი შაშვი (Turdus grayi), კაშკაშა კეცალი (Pharomachrus mocinno), ასევე კოლიბრების, ტანაგერის, ტირანისებრთა და ტუკანისებრთა რამდენიმე სახეობა. Poás Volcano National Park დაარქივებული 2021-04-14 საიტზე Wayback Machine. Poas Volcano National Park
ლაიუსვოლტი

ლაიუსვოლტი (ნიდერლ. Lauswolt) — 4 ვარსკვლავიანი სასტუმრო ნიდერლანდებში, ფრისლანდიის სოფელ ბეტსტერზვაგში. წარმოადგენს უძრავ ქონებას. XVII საუკუნის შენობაა. ამჟამად გამოიყენება როგორც სასტუმრო. აქვს რესტორანი, ბარი, სხდომათა დარბაზი, დახურული აუზი და ღია აუზი. არსებული რესტორანი 2001-2006 წლებში იყო მიშლენის მეგზურის ვარსკვლავი. სახელი ეწოდა შენობის თავდაპირველი მფლობელის ლაიუსვოლტ ბეტსტერზვაგის პატივსაცემად, რომელიც რამდენიმე ფერმას ფლობდა. XIX საუკუნეში შენობა გადავიდა ბეტსტერზვაგის მერის შვილის — ავგუსტინე ლუკლამა ეიეჰოლტის ხელში. სიახლოვეს ცხოვრობს ცნობილი ნიდერლანდელი მსახიობი რუტგერ ჰაუერი. სასტუმრო ლაიუსვოლტი[მკვდარი ბმული] სასტუმრო ლაიუსვოლტი ↑ Bilderberg Landgoed Lauswolt[მკვდარი ბმული]
ენგელბერგერ-როტშტოკი

ენგელბერგერ-როტშტოკი (გერმ. Engelberger Rotstock) — მთა ურნერის ალპებში, შვეიცარიაში. მდებარეობს ობვალდენისა და ურის კანტონების საზღვარზე. გადაჰყურებს ობვალდენის მუნიციპალიტეტს. Engelberger Rotstock on Hikr
ზულცფლუ

ზულცფლუ (გერმ. Sulzfluh) — მთა რეტიკონის ქედზე, შვეიცარია-ავსტრიის საზღვარზე. მდებარეობს გრაუბიუნდენის კანტონში. უახლოესი დასახლებაა სანქტ-ანტენიენის მუნიციპალიტეტი. Sulzfluh on Hikr Sulzfluh on Summitpost
რუხშტოკი

რუხშტოკი (გერმ. Ruchstock) — მთა ურნერის ალპებში, ცენტრალურ შვეიცარიაში. მისი მწვერვალის სიახლოვეს გაივლის საზღვარი ნიდვალდენის, ურისა და ობვალდენის კანტონებს შორის. Ruchstock on Hikr